**אוקטובר 2017**

דף מידע לסטודנטים בחוג לכלי מקלדת לשנת הלימודים תשע"ח 2017 /2018

מאת: ראש החוג, מר ירון רוזנטל

מורים וסטודנטים יקרים,

# **הנהלים והפעילויות בחוג לכלי מקלדת לשנת הלימודים תשע"ח 2017-2018**

1. **יום מחלקתי**

ימי ראשון הינם ימים מחלקתיים של החוג לכלי המקלדת.

* 1. בשעות 19:00 – 17:00 ניתנת **סדנה לתלמידי החוג לכלי מקלדת.** במסגרת הסדנה מועברים שיעורים והרצאות בנושאים שונים, הרלוונטיים לחיים המוסיקליים והפרקטיים של נגני כלי מקלדת; כמו-כן, ניתנות כיתות אמן. המרצים והמורים יכללו את מורי החוג ואורחים. עבור תלמידי המחלקה, קיימת חובת נוכחות בסדנה בשתיים מתוך ארבע שנות לימודיהם, ובכל מקרה, **נוכחות תלמידי ומורי החוג מומלצת בחום.  
     להלן המפגשים המתוכננים לסמסטר א' בחדר 216:**
  2. בימי ראשון שלא נכללו ברשימה אין מפגש של הסדנה.

**א' 26.11.17 כיתת אמן בשיתוף עם האקדמיה ע"ש בוכמן מהטה בתל אביב, עם הפסנתרנית Vedrana Subotic מאוניברסיטת יוטה Utha University**

**יום א' 7.1.18 כיתת אמן עם Ian Fountain אנגליה**

**א' 14.1.18 כיתת אמן Elisaveta Blumina מבית הספר הגבוה למוסיקה בהמבורג.**

**א' 30.1.18 כיתת אמן עם Davide Cabassi מילאנו. שעות יפורסמו בהמשך .**

* 1. בשעה 19:15 מתחיל הקונצרט המחלקתי, אשר מתקיים באולם 221. לעתים יתקיימו שני קונצרטים במקביל – במקרים כאלה תינתן הודעה.  
     **להלן תאריכי הקונצרטים בסמסטר א':**

10.12.17, 24.12.17, 31.12.17 , 7.1.18   
  
**מומלץ מאוד לנגן בקונצרטים מוקדמים**, מפני שאין כל ערובה שיהיה מקום לכולם בקונצרטים המאוחרים יותר בסמסטר ב'. בסוף השנה, הקונצרטים עמוסים במיוחד, תהיה הגבלת זמן על התכנית, ובמקרים קיצוניים השתתפות הסטודנטים תהיה על בסיס כל הנרשם קודם – זוכה.

1. **השתתפות בקונצרטים**

על כל סטודנט בשנים ב', ג' ו-ד' להופיע 3 פעמים במשך שנת הלימודים. לצורך העניין ייחשבו נגינה בקונצרטים המחלקתיים, נגינה בכיתות אמן, השתתפות בתחרויות, השמעות סוף סמסטר א' וכל הופעה אחרת אשר תוכר ע"י ראש החוג.

סטודנטים משנה א' חייבים להופיע פעם אחת בלבד.

הזכות להיבחן בבחינות סוף השנה מותנית במילוי תנאי זה.

**שימו לב:** הסטודנטים אשר מופיעים בקונצרט מסוים נדרשים להישאר בקונצרט ולהאזין להמשכו אחרי שסיימו לנגן, אחרת לא תוכר נגינתם בקונצרט. במקרים יוצאי דופן ניתן לקבל אישור לעזיבה מוקדמת מראש החוג או מהמורה האחראי בקונצרט.

הרשמה לקונצרטים באמצעות שליחת מייל לרינה אטיאס: [rinaa@jamd.ac.il](mailto:rinaa@jamd.ac.il)

על המייל להישלח עד יום רביעי ב-12 בצהריים, בשבוע לפני כל קונצרט. עליו לכלול את הפרטים הבאים:

שם הסטודנט, שם היצירה בלועזית, אורך היצירה, תאריך הקונצרט המבוקש. על כל מורה לשלוח לרינה אישור על השתתפות התלמיד בקונצרט.

**שימו לב**: בכל ההתקשרויות עם מזכירות החוג מוטלת על התלמידים החובה לעמוד בזמני היעד של ההתקשרות, ולדאוג לכך שכל הפרטים מולאו במלואם, בצורה מדויקת, ועברו הגהה. כל בקשה או הצגת מועמדות של תלמיד, אשר לא תעמוד בקריטריונים אלה, תיפסל מידית ואוטומטית.

מורה שתלמידיו משתתפים , מתבקש להיות נוכח בקונצרט . בכל קונצרט חייב להיות מורה אחראי שייקבע מראש ,בהתאם להרשמת הסטודנטים מכיתתו.

1. **רפרטואר השמעות אמצע השנה ובחינות סוף השנה**

**ההשמעות של אמצע שנה יתקיימו ב-2 תאריכים: 14.1.8 ו 21.1.18**

תלמידי שנים ב' ו-ג' אשר ניגנו בהשמעות אמצע השנה חייבים לשים לב לכלל הבא:

**סטודנט יכול** **לנגן בהשמעות אמצע השנה חלק מיצירה רב-פרקית או מחזור, ובסוף השנה לנגן את אותה היצירה – אך ורק אם הפעם הוכנה במלואה. סטודנט לא יכול לנגן יצירה כמו נוקטורן, בלאדה, אטיוד, פרלוד ופוגה או כיו"ב, ולחזור עליה בבחינות סוף השנה.**

1. **בחינות סוף השנה**

תארכי בחינות ורסיטלים לסוף השנה, יפורסמו בהמשך.

**כל סטודנט בשנים א', ב' ו-ג'** חייב לנגן ארבע יצירות מארבעה סגנונות שונים: בארוק, קלאסי, רומנטי, ומאה 20 או 21 (כולל דביוסי ורוול). אין חובה לנגן אטיוד, אולם אם התלמיד בוחר להכין אטיוד – האטיוד ייכלל בין היצירות שייבחרו להשמעה במהלך הבחינה.

כל הרפרטואר יאושר ע"י ראש החוג (ראה בסעיף הבא).

אסור לחזור על יצירות שנוגנו בהשמעות אמצע השנה, למעט מקרים שבהם נוגן פרק אחד מתוך יצירה; אז מותר לנגן את היצירה בשלמותה בסוף השנה. בזמן הבחינה הוועדה תנחה את התלמיד מה עליו לנגן מתוך הרפרטואר שהוגש. סדר הנגינה ייבחר ע"י הסטודנט. משך הבחינה: 25 דק'.

**תכנית גמר אקדמיה בתואר ראשון** כוללת 5 יצירות: ארבעת הסגנונות+יצירה ישראלית. יצירת בארוק חייבת להיות ארוכה (סוויטה, פרטיטה, או **שני** פרלודים ופוגות; או **שתי** סונטות מאת סקרלטי). יצירה קאמרית לא יכולה להחליף אחת מהיצירות הנ"ל בתכנית גמר תואר ראשון, אבל ניתן לנגן יצירה קאמרית בנוסף ל-5 יצירות החובה. תלמידים אשר קיבלו ציון גבוה מ-90 בשנה ג' יוכלו לבחור לקיים את בחינת סיום התואר שלהם במתכונת של רסיטל.

**אורך רסיטל:** אורכה המינימלי של התכנית יהיה כ-45 דקות, ואורכה המקסימלי כ-90.

כל הרפרטואר יאושר ע"י ראש החוג (ראה בסעיף הבא).

\***שימו לב סטודנט שדוחה רסיטל של שנה ד' מסוף שנת הלימודים, מסיבות של חוסר מוכנות, לא יוכל לקיים רסיטל השלמה אלא רק מבחן גמר.**

1. **הגשת רפרטואר**

כל הסטודנטים חייבים להגיש תוכניות לבחינות סוף השנה על גבי טופס מיוחד לכך, על מנת לקבל אישור מראש החוג לתוכנית. את הטפסים (המודפסים וחתומים ע"י המורים) יש להגיש לגב' רינה אטיאס בחדר 420.

**מועד אחרון להגשה: 10.4.18** במידה ויש בעיה עם התוכנית, ראש החוג יפנה למורה הרלוונטי עד תום חופשת הפסח. הרפרטואר המאושר יהיה זמין לעיון מורי החוג אצל מזכירת החוג, בחדר 420. ערעורים של מורי החוג על הרפרטואר המוצע להשמעות/בחינות סמסטר ב' ייעשו עד ה-30 באפריל. לאחר תאריך זה, הרפרטואר הוא סופי. **לא ייערכו כל דיונים בנושא במהלך ההשמעות/בחינות.** אם במהלך הבחינה מתגלה כי התכנית איננה עומדת בדרישות, ידרוש ראש החוג מהתלמיד לנגן מבחן חוזר, בו ינוגן רפרטואר שיחליף את הרפרטואר שגרם להפרת הדרישות.

1. **הערות כלליות לגבי כל ארבע השנים**
2. אסור לנגן אותה יצירה פעמיים, בכל שלב של הלימודים באקדמיה (גם מעבר מתואר לתואר או יצירה שנוגנה בבחינות הכניסה). ר' גם סעיף 6 להלן.
3. לצורך הבחינות, יוכלו המורים להחליט על התקופה לה שייכים מלחיני קו-תפר (כמו ק.פ.ע. באך,שוברט, סאטי, סקריאבין וכו').
4. חובה על תלמידים להגיש לשתיים מבחינות סוף השנה במהלך לימודיהם לתואר ראשון יצירה לפסנתר ולתזמורת (קונצ'רטו, או יצירה אחרת).
5. **כל היצירות תבוצענה בעל-פה**. במקרים חריגים ניתן לבקש מראש החוג (בכתב, בזמן הגשת התכנית לאישור) הקלה על הדרישה לנגינה בע"פ, כאשר מדובר ביצירות מודרניות ועכשוויות מסובכות במיוחד, אשר מקובל לנגן מתווים גם בקונצרטים, או ביצירות קאמריות. חוסר עמידה בתנאי זה יפסול את הבחינה ללא כל קשר לרמתה, והסטודנט יידרש ללמוד סמסטר נוסף (מקרים מיוחדים יידונו ע"י ראש החוג).
6. **על התלמידים לבצע את כל היצירות במלואן, על כל פרקיהן.** הדבר אמור גם לגבי מחזורי יצירות, אשר נהוג לנגן בקונצרטים במלואם.

* **חל איסור לגשת למבחן עם יצירה שכבר נוגנה בבחינה אחרת, ושניתן עליה ציון מוועדת בוחנים**. **חלה אחריות אישית על כל סטודנט מבצע ועל כל מורה לא לגשת לבחינה עם רפרטואר שכבר נוגן, הן בבחינות כניסה או בחינות משנים עברו. שימו לב! בבחינה שבה יתגלה שנוגנה כבר אותה היצירה, תיפסל היצירה ויהיה על התלמיד להיבחן שנית, עם יצירה אחרת.**

1. **תואר שני**

**מעבר מתואר ראשון לתואר שני** מחייב ציון בבחינת גמר של לפחות 90, בתוספת המלצת ועדת בוחנים.

סטודנטים לתואר שני חייבים לנגן שני רסיטלים במהלך לימודי התואר, רסיטל בסוף שנה א' ורסיטל בסוף שנה ב'. בחירת הרפרטואר חופשית ותאושר ע"י ראש החוג. **רוב הרפרטואר צריך להיות רפרטואר סולו. רק ברסיטל** אחד **מבין השניים מותר יהיה לכלול מוסיקה קאמרית, או יצירה אחרת, בה הפסנתרן מלווה זמרת/זמר. החלק הקאמרי בבחינה, או הליווי, לא יעלה על מחצית מזמן הבחינה.**

1. **החוג להכשרת מורים**
2. בכל שנה יש לנגן 4 יצירות מ-4 הסגנונות. אין חובה לנגן אטיודים.
3. באחת השנים תנוגן יצירה ישראלית.
4. סטודנטים, המתכננים מעבר לפקולטה לאמנויות הביצוע, חייבים להכין רפרטואר, המתאים לדרישות הפקולטה לביצוע עבור שנת הלימודים שהם מסיימים.
5. סטודנטים לחוג להכשרת מורים פטורים מהשמעות אמצע השנה.
6. הרפרטואר ינוגן כולו בע"פ, פרט למקרים חריגים, בהם יינתן אישור משותף מראש החוג לכלי מקלדת וראש החוג להכשרת מורים.
7. אישור הרפרטואר ייעשה כמפורט בהנחיות לסטודנטים בפקולטה לאמנויות הביצוע.

1. **סטודנטים לצ'מבלו**

סטודנטים לצ'מבלו יפנו למר דוד שמר לגבי דרישות הרפרטואר, ויגישו את התוכניות בדומה לסטודנטים לפסנתר.

1. **פעילויות במשך סמסטר א' ו-ב'**

המזכירות האקדמית תפרסם דף תאריכי פעילות מחלקתית במשך השנה, אשר יתלה על לוחות המודעות, ויפורסם בפורטל אתר האקדמיה, ובמיילים של הסטודנטים במחלקה. על פעילויות שתתווספנה במהלך השנה, כגון כיתות אמן, יהיו עדכונים במועד מאוחר יותר.

1. **כיתות אמן עם מורים מהמחלקה לכלי מקלדת**

כיתות אמן יתקיימו במסגרת סדנת כלי המקלדת ביום ראשון, בין השעות 19:00-17:30.על סטודנטים, המעוניינים להשתתף, לשלוח מייל למזכירת הפקולטה עד לשעה 12:00 ביום ראשון הקודם לתאריך כיתת האמן. על המייל לפרט את שם התלמיד, היצירה המוצעת ותזמונה. על המורים לאשר למזכירת הפקולטה את השתתפות תלמידיהם.

1. **תחרויות האקדמיה**

השנה תתקיים תחרות במחלקה לכלי מקלדת:  
  
**תחרות לנגינת סולו בפסנתר סולו ע"ש חיים קלמי ז"ל**

בתאריכים: **שלב א'** **ביום ראשון 3.6.18 בשעה 15:00 במרכז למוסיקה עדן תמיר – עין כרם**

**שלב ב' ביום שני 11.6.18 בשעה 16:00 במרכז למוסיקה עדן תמיר – עין כרם**

בנוסף, ינגנו הזוכים בתחרות בקונצרט מיוחד, שיתקיים בתאריך **15.6.18 בשעה 12:00** במרכז למוסיקה עדן תמיר, וישודר ברדיו. תקנוני התחרות תשלח בנפרד.

1. בקשות להחלפת מורה יתקבלו אצל מר ירון רוזנטל עד לתאריך 1.7.18 לא יתקבלו בקשות מעבר לתאריך זה.

אני מברך את כל הסטודנטים בברכת המשך שנת לימודים פורה,

ראש החוג לכלי מקלדת - מר ירון רוזנטל